
Д О К Л А Д Н А    З А П И С К А
от Кирил Стоев – Кмет на Община Радомир

Относно: Приемане на доклад за подготовката на Община Радомир за зимен сезон 2025-2026год.

               УВАЖАЕМИ  ГОСПОДИН  ПРЕДСЕДАТЕЛ,
УВАЖАЕМИ  ГОСПОЖИ  И  ГОСПОДА  ОБЩИНСКИ СЪВЕТНИЦИ, 
Във връзка с готовността на Община Радомир за работа при зимни условия и в изпълнение на чл. 3, ал. 1 и чл. 5 т. 1 от Закона за защита при бедствия и Заповед № ОМП-8/22.10.2025год.и писмо с Вх. №АО-06-00-135/27.10.2025год. на Областен управител на Област Перник е изготвен доклад за извършената подготовка на Община Радомир за зимен сезон 2025-2026год. и с цел предприемане на превантивни мерки за осигуряване нормалното функциониране на инфраструктурата, снабдяването и услугите на населението в Община Радомир. 
С оглед на горе изложеното предлагам да бъде взето следното 


Р Е Ш Е Н И Е:

На основание чл.21, ал. 1. т. 23 от ЗМСМА, Общински съвет- гр. Радомир приема Доклад за извършената подготовка на Община Радомир за зимен сезон 2025-2026год.  и с цел предприемане на превантивни мерки за осигуряване нормалното функциониране на инфраструктурата, снабдяването и услугите на населението в Община Радомир. 
Към 12.11.2025год., Община Радомир все още няма сключени Договори по двете обществени поръчки за: „Зимно поддържане на ІV-то класната пътна мрежа на територията на Община Радомир през 2025 – 2026 год.”  и „Зимно почистване на уличните платна, площадите, алеите, парковите и другите територии, предназначени за обществено ползване в гр. Радомир“.  
Договорите се очакват да  бъдат сключени до края на месец Ноември. След тяхното сключване ще бъдат издадени: Заповед за  проверка на фирмите за готовността за изпълнение на договорните задължения за зимно поддържане на Общинската пътна мрежа и Заповед за създаване на постоянна организация за своевременно докладване на оперативния дежурен по Общински съвет за сигурност за обстановката в населените места от фирмите за зимно поддържане на общинската пътна мрежа и улиците в населените места.
Фирмите,  които ще бъдат ангажирани със зимното поддържане на общинските пътни мрежи на територията на Община Радомир ще имат готовност за приоритетно почистване на улиците с посочени от РЗИ- Перник адреси с пациенти на хемодиализа и тежко болни. 

Приложение: 
1. Копие на писмо от Областен управител на Област Перник с Вх. №АО-06-00-135/27.10.2025год.  с приложена към него  Заповед № ОМП-8/22.10.2025год.

2.  Копие на Доклад за извършена подготовка на Община Радомир за зимен сезон 2025-20256од. и с цел предприемане на превантивни мерки за осигуряване нормалното функциониране на инфраструктурата, снабдяването и услугите на населението в Община Радомир, изпратен към Областна администрация- Перник с Изх. №АО-06-00-135(1)/31.10.2025г.

 3. Копие на Заповед №816/28.10.2025год. на Кмета на Община Радомир за подготовката за зимния сезон 2025-2026год. и с цел предприемане на превантивни мерки за осигуряване на нормалното функциониране на инфраструктурата, снабдяването и услугите на населението на територията на Община Радомир.

4. Копие на Заповед №429/13.06.2025год. за актуализиране състава на Общинския щаб за изпълнение на Общинския план за защита при бедствия.

